



**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI CLUJ** |

**PROIECTUL DECIZIEI ETAPEI DE ÎNCADRARE**

**Nr. din 03.07.2019**

Ca urmare a solicitării de emitere a acordului de mediu adresate de **DELGAZ GRID S.A. prin S.C. INSTGAT S.R.L.**, cu sediul în mun. Târgu Mureş, Bulevardul Pandurilor, nr. 42, etaj IV, jud. Mureş, înregistrată la APM Cluj cu nr. 20949/25.10.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu nr. 22829/28.11.2018, nr. 23995/17.12.2018 şi nr. 16364/25.06.2019 şi a consultărilor desfăşurate în cadrul şedinţei Comisiei de Analiză Tehnică din data de 29.01.2019, că proiectul **„Înlocuire conducte şi branşamente gaze naturale presiune redusă strada Principală, localitatea Gilău, judeţul Cluj”**, propus a fi amplasat în com. Gilău, sat Gilău, str. Principală, jud. Cluj, nu se supune evaluării impactului asupra mediului.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** proiectul se încadrează în prevederile Hotărârii Guvernului nr. 445/2009, anexa nr. II., la pct. **13.a “Orice modificări sau extinderi, altele decât cele prevazute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”**, în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

**b)** conform certificatului de urbanism nr. 184 din 08.10.2018, emis de Comuna Gilău:

- amplasamentul investiţiei este situat în intravilan şi nu este inclus în listele monumentelor istorice;

- branşamentele şi racordurile se vor realiza parţial pe domeniul public al Comunei Gilău şi parţial pe drumul naţional DN1 – E60, domeniul public al statului în administratrea CNAIR;

- folosinţa actuală: drum naţional DN1 – E60;

- destinaţia stabilită prin planurile de urbanism şi de amenajare a teritoriului aprobate: **zona căi de comunicaţie – subzona circulaţiei rutiere;**

**- regimul tehnic: UTR: SCrm1**

**c)** investiţia propusă nu se cumulează cu alte proiecte, în sensul amplificării impactului;

**d)** realizarea şi utilizarea investiţiei propuse nu implică generarea de emisii semnificative în mediu;

**e)** nu sunt afectate zone de pădure sau cu folosinţă specială;

**f)** amplasamentul nu este situat în interiorul sau vecinatatea niciunei arii naturale protejate;

**g)** proiectul nu va utiliza resurse naturale;

**h)** în urma executării lucrărilor, deşeurile produse se vor valorifica/elimina prin firme autorizate;

**i)** la evaluarea proiectului au fost luate în considerare criteriile prevăzute în Anexa nr. II A, coroborat cu cele din Anexa nr. III din Directiva 2014/52/UE;

**j)** pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

- respectarea proiectului care prevede înlocuirea de reţele şi a branşamente de gaze naturale presiune redusă, din oţel, existente pe strada Principală (DN1 – E60) din localitatea Gilău, cu conducte din polietilenă de înaltă densitate; Delgaz Grid S.A. a înlocuit o parte din conductele de gaze naturale din oţel aferente sistemului de distribuţie a localităţii Gilău cu conducte din polietilenă de înaltă densitate; diametrul conductelor proiectate este de D = 160 mm, D = 110 mm; D = 90 mm şi D = 63 mm; lungimea totală a conductelor proiectate este de L = 14.335 ml; tronsoanele montate în carosabil se vor poza aproape de bordură; traversările străzilor se vor realiza prin foraj dirijat cu tub de protecţie, fără afectarea carosabilului; branşamentele proiectate se vor realiza din polietilenă de înaltă densitate cu Ø32 x 3,0 mm; numărul total de branşamente va fi de 377 bucăţi; postul de reglare – măsurare este echipat cu un regulator de presiune care reduce presiunea gazelor naturale de la redusă la joasă presiune şi un contor volumetric care măsoară cantitatea de gaze naturale consumată de fiecare imobil prin instalaţia de utilizare proprie;

- utilizarea exclusiv a terenurilor stabilite prin proiect pentru amplasarea organizării/organizărilor de şantier;

- amplasarea organizării/organizărilor de şantier astfel încat să nu fie ocupate sau alterate spaţiile verzi amenajate;

- utilizarea de sisteme de împrejmuire a amplasamentului organizării/organizărilor de şantier în scopul minimizării impactului prafului generat de manevrarea şi stocarea materialelor asupra zonelor învecinate;

- luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;

- pozarea conductelor de gaz se face ţinând cont şi de celelalte reţele edilitare existente (reţele electrice, apă, reţele telefonice, etc.);

- depozitarea pe suprafeţe minime a volumelor rezultate din decopertări şi săpături;

- stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

- asigurarea unei umidităţi adecvată a materialului excavat/transportat/ȋmprăstiat;

- limitarea/evitarea desfăşurării lucrărilor cu emisii de praf ȋn perioade cu vânt puternic;

**-** aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate;

- asigurarea transportului şi manipulării materialelor de construcţie pentru evitarea pierderilor din utilajele de transport;

**-** diminuarea la minimum a ȋnălţimilor de descărcare a materialelor;

**-** evitarea pierderilor de materiale de construcţie din utilajele de transport;

**-** respectarea căilor de acces pentru utilaje şi mijloace de transport;

**-** circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;

- utilizarea unor variante de construcţie moderne, cu generare minimă de deşeuri;

- se interzice depozitarea deşeurilor de orice fel în mod neorganizat pe sol;

- stocarea temporară a deşeurilor menajere şi a celor rezultate din faza de construcţie în spaţii special amenajate şi gestionarea lor corespunzătoare;

- valorificarea şi/sau eliminarea deşeurilor rezultate în urma implementării proiectului prin firme specializate şi autorizate;

- amenajarea de suprafeţe izolate/impermeabilizate corespunzător pentru depozitarea substanţelor potenţial poluatoare;

**-** se vor evita orice scurgeri accidentale pe sol;

- folosirea de utilaje performante care nu produc pierderi de substanţe poluante în timpul funcţionării;

**-** întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

**-** efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

**-** se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

**-** se interzice spălarea maşinilor şi a utilajelor ȋn zona de lucru;

**-** se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

**-** ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

**-** stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

**-** organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

**-** oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

**-** oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

**-** pe perioada de realizare a lucrărilor se vor lua măsuri pentru evitarea accidentării populaţiei din zonă:

* semnalizarea lucrărilor în conformitate cu legislaţia în vigoare;
* protejarea/supravegherea utilajelor menţinute în zona lucrărilor;
* reducerea vitezei de circulatie a vehiculelor grele pentru transportul materialelor şi echipamentelor;

**- refacerea la starea iniţială a tuturor zonelor afectate de lucrări/terenuri ocupate temporar, la finalizarea lucrărilor;**

- respectarea condiţiilor impuse prin actele de reglementare emise de alte autorităţi;

- titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**

**dr. ing. LIANA MUREŞAN**

**Şef serviciu AAA,**

**ing. Anca Cîmpean**

Întocmit: **cons. Gabriela Iscru**

03.07.2019, ora 14.45